

Autorica portreta je učenica Anja Kuzmić, 1. c,

Zagreb, svibanj 2016.

Rođen sam **1960**.g. na Kupresu, Bosna i Hercegovina,  gdje sam završio osnovnu i srednju školu, a na Filozofskom fakultetu u Zagrebu **studij povijesti i filozofije** i stekao **zvanje profesor povijesti i filozofije** (1988.g.).

Od 1988. g. radim kao **srednjoškolski profesor**:

Od 1988. do 1991.g. u **samoborskom srednjoškolskom centru** kao nastavnik povijesti i predmeta društveno-humanističke grupe;

Od 1991. do 1993.g. u **Gimnaziji Lucijana Vranjanina** u Zagrebu kao nastavnik povijesti;

Od 1993.g. do danas u **I. gimnaziji** u Zagrebu kao nastavnik povijesti, te jedno vrijeme kao nastavnik etike te politike i gospodarstva.

**Član sam Stručne radne skupine povijest pri Nacionalnom centru za vanjsko vrednovanje obrazovanja (izrada kataloga i ispitnih materijala za državnu maturu).**

Višegodišnji sam **mentor studentima** povijesti Odsjeka povijesti Filozofskog fakulteta u Zagrebu za kolegij Metodika povijesti.

**Autor** sam priručnika **Sažeci i ispiti gradiva povijesti za gimnazije i strukovne škole** (2004.g.). **Recezent** sam većeg broja gimnazijskih udžbenika povijest, etike te politike i gospodarstva za strukovne četverogodišnje škole i gimnazije.

V**oditelj sam Povijesne grupe I. gimnazije** s kojom sam od pokretanja 1998. godine do danas ostvarivao različite oblike rada: natjecanja, posjete muzejima i drugim institucijama od interesa, terenska nastava u Hrvatskoj i po Europi, sudjelovanje na IV. kongresu povjesničara... Ponosan sam na samostalne istraživačke radove svojih učenica i učenika: Vukovarska bolnica u vrijeme Domovinskog rata, Tko je medvedgradska Crna Kraljica?, Španjolska gripa u Zagrebu, U prilog tvrdnji o masovnom sudjelovanju seljaka u narodnom pokretu 1903. godine-Ivan Pasarić. Kronologija jednog ubojstva, Sudbina jedne Katarine, „Zbog bolesti dućana gazda zatvoren“, „U IME NARODA!“, i „Iz jednoga u drugo zlo“.

Volim s ponosom naglasiti da sam inicijator i supokretač naše ***Kapi dobrote***.